ᱤᱥᱟ ᱫᱟᱫᱟᱣᱟᱞᱟ

ᱤᱥᱟ ᱫᱟᱫᱟᱣᱟᱞᱟ (ᱜᱩᱡᱽᱨᱟᱴᱤ: એષા દાદાવાળા)ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱ ᱢᱤᱫ ᱜᱩᱡᱽᱨᱟᱴᱤ ᱯᱟᱹᱨᱥᱤ ᱨᱤᱱᱤᱡ ᱚᱱᱚᱞᱤᱭᱟ. ᱟᱨ ᱠᱷᱚᱵᱚᱨᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱟᱹᱰᱤ ᱥᱚᱨᱚᱥ ᱠᱟᱹᱢᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱷᱚᱨᱛᱟᱨᱳ (᱒᱐᱐᱘), ᱠᱭᱟ ᱜᱟᱭ ᱮ ᱪᱷᱳᱠᱨᱤ (᱒᱐᱑᱑) ᱟᱨ ᱡᱚᱱᱢᱟᱨᱳ (᱒᱐᱑᱓) ᱾ ᱜᱩᱡᱽᱨᱟᱴᱤ ᱥᱟᱶᱦᱮᱫ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱒᱐᱑᱓ ᱥᱮᱨᱢᱟ ᱨᱮᱭᱟᱜ ᱭᱩᱵᱟ ᱜᱚᱣᱨᱚᱵ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱟ ᱾

 ᱮᱛᱚᱦᱚᱵ ᱡᱤᱭᱚᱱ 
ᱤᱥᱟ ᱫᱚ ᱒ ᱡᱟᱱᱩᱣᱟᱨᱤ ᱑᱙᱘᱕ ᱥᱟᱞᱮ ᱨᱮ ᱥᱩᱨᱚᱛ, ᱜᱩᱡᱽᱨᱟᱴ ᱨᱮ ᱢᱚᱭᱟᱝᱠ ᱫᱟᱫᱟᱣᱟᱞᱟ ᱟᱨ ᱦᱮᱛᱟᱞ ᱫᱟᱫᱟᱣᱟᱞᱟ ᱟᱜ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱒᱐᱐᱒ ᱨᱮ ᱡᱤᱣᱚᱱ ᱵᱷᱟᱨᱚᱛᱤ ᱦᱟᱭ ᱥᱠᱩᱞ, ᱥᱩᱨᱚᱛ ᱠᱷᱚᱱ ᱟᱡᱟᱜ ᱯᱟᱲᱦᱟᱣ ᱯᱩᱨᱟᱹᱣ ᱞᱮᱫᱟᱭ ᱾ ᱒᱐᱐᱕ ᱥᱮᱨᱢᱟ ᱨᱮ ᱟᱡ ᱫᱚ ᱵᱤᱨ ᱱᱟᱨᱢᱟᱫᱽ ᱥᱟᱢᱟᱝ ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ Bachelor of Arts degree ᱮ ᱦᱟᱛᱟᱣ ᱞᱮᱫ-ᱟ ᱾

 ᱠᱮᱨᱤᱭᱚᱨ 
ᱮᱥᱦᱟ ᱟᱡᱟᱜ ᱯᱩᱭᱞᱩ ᱯᱩᱛᱷᱤ Death Certificate ᱚᱞ ᱞᱮᱫᱟᱭ ᱡᱟᱦᱟᱸ ᱫᱚ ᱩᱱᱤ ᱟᱥᱲᱟ ᱨᱮ ᱛᱟᱦᱮᱸ ᱠᱟᱱ ᱚᱠᱛᱚ ᱨᱮ ᱜᱩᱡᱽᱨᱟᱴᱤ ᱯᱩᱛᱷᱤ ᱢᱟᱦᱟᱫᱚᱨᱭᱟ Kavita ᱨᱮ ᱯᱟᱨᱥᱟᱞ ᱞᱮᱱᱟ ᱾ ᱱᱤᱛᱚᱜ ᱩᱱᱤ ᱫᱚ ᱟᱱᱚᱱᱭᱟ ᱥᱤᱴᱤ (ᱵᱷᱤᱰᱤᱭᱳ ᱤ-ᱯᱮᱯᱟᱨ ᱨᱮᱱᱟᱜ ᱯᱟᱭᱱᱤᱭᱚᱨ) ᱨᱤᱱᱤᱡ ᱢᱩᱞᱤᱭᱟᱹ ᱟᱨ ᱮᱰᱤᱴᱚᱨ ᱠᱟᱱᱟᱭ ᱟᱨ ᱫᱤᱵᱽᱭᱟ ᱵᱷᱟᱥᱠᱚᱨ ᱨᱤᱱᱤᱡ ᱠᱚᱞᱚᱢᱱᱤᱥᱴ ᱠᱟᱱᱟᱭ ᱾ ᱜᱩᱡᱽᱨᱟᱴ ᱢᱤᱛᱨᱟ, ᱤᱧᱟᱜ ᱴᱤᱵᱷᱤ (ᱥᱩᱨᱛ ᱨᱮᱱᱟᱜ ᱢᱤᱫ ᱴᱚᱴᱷᱟᱠᱤᱭᱟᱹ ᱠᱷᱚᱵᱚᱨ ᱪᱟᱱᱮᱞ), ᱫᱟᱵᱟᱠᱟᱨ (ᱥᱩᱨᱛ ᱨᱮᱱᱟᱜ ᱢᱤᱫ ᱴᱚᱴᱷᱟᱠᱤᱭᱟᱹ ᱠᱷᱚᱵᱚᱨ), ᱥᱟᱱᱫᱮᱥ, ᱤᱧᱟᱜ ᱯᱷᱤ ᱮᱢ ᱟᱨ ᱜᱩᱡᱽᱨᱟᱴ ᱜᱟᱨᱰᱤᱭᱟᱱ ᱮᱢᱟᱱ ᱮᱢᱟᱱ ᱢᱤᱰᱤᱭᱟ ᱨᱮ ᱱᱤᱣᱥ ᱨᱤᱰᱚᱨ, ᱚᱱᱚᱞᱤᱭᱟᱹ ᱟᱨ ᱥᱟᱵᱽ-ᱮᱰᱤᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱾ ᱪᱤᱛᱨᱚᱞᱮᱠᱷᱚ ᱥᱟᱶ ᱟᱭᱢᱟ ᱜᱩᱡᱽᱨᱟᱴᱤ ᱢᱮᱜᱟᱡᱤᱱ ᱨᱮ ᱟᱡᱟᱜ ᱚᱱᱚᱬᱦᱮ ᱠᱚ ᱯᱟᱨᱥᱟᱞ ᱟᱠᱟᱱᱟ ᱾

 ᱠᱟᱹᱢᱤ 
᱒᱐᱐᱘ ᱨᱮ ᱟᱡᱟᱜ ᱯᱩᱭᱞᱩ ᱯᱩᱛᱷᱤ ᱵᱷᱚᱨᱛᱟᱨᱚ, ᱡᱚᱱᱢᱟᱨᱚ (᱒᱐᱑᱓) ᱯᱟᱨᱥᱟᱞ ᱞᱮᱱᱟ ᱾ ᱱᱤ ᱫᱚ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱚᱠᱛᱚ ᱟᱨ ᱡᱤᱭᱚᱱ ᱨᱮᱭᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱚᱠᱛᱚ ᱨᱮᱭᱟᱜ ᱠᱟᱛᱷᱟᱭ ᱥᱚᱫᱚᱨ ᱟᱠᱟᱫᱟ ᱾ ᱠᱭᱟ ᱜᱟᱭ ᱮ ᱪᱷᱳᱠᱨᱤ (᱒᱐᱑᱑) ᱫᱚ ᱟᱡᱟᱜ ᱢᱤᱫ ᱜᱟᱢᱟᱢ ᱠᱟᱱᱟ ᱾

 ᱢᱟᱹᱱ 
ᱜᱩᱡᱽᱨᱟᱴ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱒᱐᱑᱓ ᱥᱟᱞᱮ ᱨᱮ ᱜᱩᱡᱽᱨᱟᱴᱤ ᱥᱟᱶᱦᱮᱫ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱭᱩᱵᱽ ᱜᱚᱣᱨᱚᱵ ᱥᱤᱨᱯᱷᱟᱹ ᱮ ᱮᱢᱟᱫᱮ ᱛᱟᱦᱮᱸᱫ ᱾ ᱟᱡᱟᱜ ᱯᱚᱛᱚᱵ ᱡᱚᱱᱢᱟᱨᱳ (᱒᱐᱑᱓) ᱫᱚ ᱜᱩᱡᱽᱨᱟᱴ ᱥᱟᱦᱤᱛᱭᱚ ᱮᱠᱟᱰᱮᱢᱤ (Gujarat Sahitya Akademi) ᱦᱚᱛᱮᱛᱮ ᱯᱩᱛᱷᱤ ᱞᱟᱹᱜᱤᱫ ᱥᱚᱨᱮᱥ ᱯᱚᱛᱚᱵ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱼᱟ ᱾ ᱩᱱᱤ ᱫᱚ ᱜᱩᱡᱽᱨᱟᱴ ᱥᱟᱢᱟᱪᱟᱨ ᱟᱨ ᱥᱟᱢᱟᱱᱵᱟᱭ ᱦᱚᱛᱮᱛᱮ ᱛᱮᱭᱟᱨ ᱟᱠᱟᱱ ᱨᱟᱵᱽᱡᱤ ᱯᱟᱴᱮᱞ ᱥᱤᱨᱯᱷᱟᱹ; ᱠᱚᱵᱤ ᱜᱟᱱᱤ ᱫᱟᱦᱤᱣᱟᱞᱟ ᱥᱤᱨᱯᱷᱟᱹ (᱒᱐᱐᱐); ᱠᱚᱯᱷᱤ-ᱢᱮᱴᱥ, ᱢᱩᱢᱵᱟᱭ ᱦᱚᱛᱮᱛᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱱᱚᱞᱤᱭᱟᱹ ᱥᱤᱨᱯᱷᱟᱹ; ᱠᱚᱞᱟ ᱜᱩᱨᱡᱟᱨᱤ ᱥᱚᱸᱥᱛᱷᱟ, ᱢᱩᱢᱵᱟᱭ ᱦᱚᱛᱮᱛᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱱᱚᱞᱤᱭᱟᱹ ᱥᱤᱨᱯᱷᱟᱹ (᱒᱐᱐᱕); ᱨᱟᱥᱴᱨᱤᱭᱚ ᱠᱚᱞᱟ ᱠᱮᱱᱫᱨᱚ, ᱥᱩᱨᱚᱛ ᱦᱚᱛᱮᱛᱮ ᱥᱩᱨᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱱᱚᱞᱤᱭᱟᱹ ᱥᱤᱨᱯᱷᱟᱹ (᱒᱐᱐᱙) ᱮᱢᱟᱱ ᱠᱚᱭ ᱧᱟᱢ ᱟᱠᱟᱫᱟ ᱾ ᱒᱐᱑᱘ ᱥᱟᱞ ᱨᱮ ᱟᱡᱟᱜ ᱡᱚᱱᱢᱟᱨᱳ ᱯᱩᱛᱷᱤ ᱞᱟᱹᱜᱤᱫ ᱭᱩᱵᱟ ᱯᱩᱨᱚᱥᱠᱟᱨ ᱮ ᱧᱟᱢ ᱞᱮᱫᱼᱟ ᱾

 ᱥᱟᱹᱠᱷᱭᱟᱹᱛ